2021 m. d.

Paslaugų viešojo pirkimo-pardavimo sutarties

Nr. 1 priedas

**TECHNINĖ SPECIFIKACIJA**

**REIKALAVIMAI PIRKIMO OBJEKTUI**

* 1. Įstaigose, kurių sąrašas pateiktas šios techninės specifikacijos priede (toliau – Paslaugų gavėjas), naudojamas „Sophos“ antivirusinės programinės įrangos licencijų paketas, susidedantis iš antivirusinės programos „Sophos Endpoint Protection Advanced“ licencijų naudotojui, mobilių įrenginių valdymo programinės įrangos „Sophos Mobile Advanced“ licencijų naudotojui, apsaugos nuo failus užkoduojančių virusų (angl. *ransomware prevention*) programinės įrangos „Sophos Endpoint eXploit Prevention“ licencijų įrenginiui ir laikmenų šifravimo programinės įrangos „Sophos Safeguard Disk Encryption“ licencijų įrenginiui. „Sophos“ antivirusinės programinės įrangos licencijos užtikrina Lietuvos Respublikos vidaus reikalų ministro valdymo sričiai priklausančiose įstaigose esančių kompiuterizuotų darbo vietų ir tarnybinių stočių bei mobilių darbo vietų apsaugą nuo visų rūšių virusų, šnipinėjimo ir kenksmingų programų, išorinių įsibrovimų ir programišių atakų bei elektroninio pašto šiukšlių.
  2. Yra įdiegta Informatikos ir ryšių departamento prie Lietuvos Respublikos vidaus reikalų ministerijos (toliau – IRD) administruojama centrinio valdymo konsolė, užtikrinanti centralizuotą antivirusinės programinės įrangos ir mobilių kompiuterizuotų darbo vietų bei duomenų šifravimo priemonių valdymą.
  3. Pirkimo tikslas – užtikrinti Paslaugų gavėjų turimų „Sophos“ antivirusinės programos licencijų paketo, susidedančio iš antivirusinės programos paketo („*Sophos Endpoint Protection Advanced*“ + „*Sophos Endpoint eXploit Prevention*“) ir mobilių įrenginių valdymo „Sophos Mobile“ licencijų, palaikymą įskaitant galimybę licencijas valdyti naudojant centrinę valdymo konsolę (*Sophos Central Endpoint Protection****).*** Lietuvos Respublikos vidaus reikalų ministerijos Medicinos centro turimų licencijų palaikymas turi būti užtikrintas nuo 2022 m. gruodžio 1 d., nes turi galiojančią iki 2022 m. gruodžio 1 d. licencijų palaikymo sutartį. Jeigu paslaugų teikimo laikotarpiu tiekėjas atnaujins antivirusinės programos paketo ir mobilių įrenginių valdymo, centrinės valdymo konsolės programinės įrangos versijas, paslaugos turi būti teikiamos atnaujintoms programinės įrangos versijoms.
  4. Paslaugų teikėjas turi būti programinės įrangos gamintojas arba gamintojo įgaliotas atstovas, turintis teisę diegti programinę įrangą ir/ar teikti programinės įrangos palaikymo paslaugas.
  5. Paslaugų teikėjas sutarties vykdymui turi turėti internetu pasiekiamą ir visą parą veikiančią IT pagalbos tarnybos informacinę sistemą arba įvykių registracijos sistemą, leidžiančią registruoti įrangos sutrikimus, sužinoti atliktų darbų šalinant sutrikimus eigą ir esamąją sutrikimo šalinimo būseną. Pateikiamas dokumentas, kuriame turi būti nurodyta: telefono numeris, IT pagalbos informacinės sistemos arba įvykių registracijos sistemos el. pašto adresas, IT pagalbos informacinės sistemos arba įvykių registracijos sistemos adresas internete.
  6. Paslaugų teikėjas įsipareigoja užtikrinti, kad pirkimo sutartį visą pirkimo sutarties galiojimo laikotarpį vykdys pasiūlyme nurodytas ir Sutarties reikalavimus atitinkantis specialistas - Vidmantas Šulskis. Sutarties galiojimo metu nurodytas specialistas gali būti pakeisti kitu (specialistui susirgus, patyrus traumą, pakeitus darbovietę, atsisakius vykdyti funkcijas) tik gavus rašytinį Kliento sutikimą. Keičiamas specialistas turi atitikti šiuos reikalavimus: Paslaugų teikėjas Sutarties vykdymui privalo turėti antivirusinės programinės įrangos diegimo specialistą (ne mažiau kaip 1 (vienas) specialistas), kuris turi atitikti žemiau nurodytus reikalavimus:

1.6.1. turi turėti antivirusinės programinės įrangos specialisto diegimo ir/ar palaikymo kvalifikaciją, patvirtintą antivirusinės programinės įrangos gamintojo išduotu sertifikatu arba lygiaverčio dokumentu;

1.6.2. turi turėti patirtį per paskutinius 3 (tris) metus bent 1 (vienoje) įvykdytoje antivirusinės programinės įrangos diegimo ir/ar palaikymo paslaugų sutartyje.

Techninės specifikacijos priedas

**Įstaigų sąrašas**

1. Asmens dokumentų išrašymo centras prie Lietuvos Respublikos vidaus reikalų ministerijos.
2. Finansinių nusikaltimų tarnyba prie Lietuvos Respublikos vidaus reikalų ministerijos.
3. Informatikos ir ryšių departamentas prie Lietuvos Respublikos vidaus reikalų ministerijos.
4. Lietuvos Respublikos vidaus reikalų ministerijos Medicinos centras\*.
5. Policijos departamentas prie Lietuvos Respublikos vidaus reikalų ministerijos.
6. Priešgaisrinės apsaugos ir gelbėjimo departamentas prie Lietuvos Respublikos vidaus reikalų ministerijos.
7. Valstybės sienos apsaugos tarnyba prie Lietuvos Respublikos vidaus reikalų ministerijos.
8. Viešojo saugumo tarnyba prie Lietuvos Respublikos vidaus reikalų ministerijos

Pastaba. \* Lietuvos Respublikos vidaus reikalų ministerijos Medicinos centras turi galiojančią iki 2022 m. gruodžio 1 d. licencijų palaikymo sutartį.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorius    Tomas Stankevičius | **PASLAUGŲ TEIKĖJAS**  **Ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, atstovaujama atsakingojo partnerio UAB „Blue Bridge MSP“**  Direktorius    Dalius Butkus |